ET Euroopa Liidu Teataja C 93/16

Liikmesriikide edastatud kokkuvõtlik teave riigiabi kohta, mida antakse kooskõlas komisjoni määrusega (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001

2010/C 93/10

Abi nr: XA 309/09

Liikmesriik: Austria

Piirkond: Burgenlandi liidumaa

Abikava nimetus või üksiktoetust saava äriühingu nimi:

Richtlinie der Burgenländischen Landesregierung über die Gewährung von Beihilfen für die Teilnahme an Messen und Ausstellungen außerhalb Österreichs

Õiguslik alus:

Bgld. Landwirtschaftsförderungsgesetz, LGBl. Nr. 59/1987

Abikavaga ettenähtud aastased kulud või ettevõtjale antava üksikabi üldsumma: Burgenland vajab aastas rahalist abi hinnanguliselt 0,15 miljoni EUR ulatuses.

Abi suurim osatähtsus: Abi antakse kuni 50 % üldsusele avatud messidest ja näitustest osavõtuks.

Rakendamise kuupäev:

Abikava või üksiktoetuse kestus: Abi antakse kõige varem alates abikavaga seotud kokkuvõtliku teabe avaldamisest Internetis. Abikava kestab kuni 31. detsembrini 2013.

Abi eesmärk: Rakendatakse 15. detsembri 2006. aasta määruse (EÜ) nr 1857/2006 artikli 15 lõike 2 punkti d.

Abimeetme eesmärk on Euroopa avalikkusele Burgenlandi liidumaa põllumajanduse tutvustamine üldsusele avatud messidel, näitustel, esitlustel ja üritustel kogu Euroopa Liidus (v.a Austria).

Asjaomane sektor/asjaomased sektorid: Põllumajandus (A 01)

Abi andva ametiasutuse nimi ja aadress:

Amt der Burgenländischen Landesregierung Abteilung 4a- Agrar- und Veterinärwesen Europaplatz 1 7000 Eisenstadt ÖSTERREICH

Veebileht: http://www.burgenland.at/media/file/1402_Richtlinie_Messefoerderung.pdf

Muu teave: Kõnealune abikava on ette nähtud komisjoni määruse (EÜ) nr 1857/2006 artikli 15 lõike 2 punktiga d ja täidab täielikult selles esitatud nõudmised.

Abimeede on piiratud väikeste ja keskmise suurusega ettevõtjatega.

Abimeede asendab riigiabi nr 22/2002.

Abi nr: XA 310/09

Liikmesriik: Austria

Piirkond: Burgenlandi liidumaa

Abikava nimetus või üksiktoetust saava äriühingu nimi:

Richtlinie für die Gewährung eines Zuschusses zu den Versicherungsprämien für Sturmschäden für Gewächshäuser in der Landwirtschaft

Õiguslik alus:

Bgld. Landwirtschaftsförderungsgesetz, LGBl. Nr. 59/1987

Abikavaga ettenähtud aastased kulud või ettevõtjale antava üksikabi üldsumma: Burgenlandi liidumaa vajab aastas rahalist abi hinnanguliselt 0,09 miljoni EUR ulatuses.

Abi suurim osatähtsus: Toetust makstakse kuni 30 % tormikahjustuste kindlustusmaksetest.

Rakendamise kuupäev:

Abikava või üksikabi kestus: Abi antakse kõige varem alates abikavaga seotud kokkuvõtliku teabe avaldamisest Internetis. Abikava kestab kuni 31. detsembrini 2013.

Abi eesmärk: Rakendatakse 15. detsembri 2006. aasta määruse (EÜ) nr 1875/2006 artikli 12 lõike 2 punkti b.

Kõnealuse abimeetme eesmärgid on:

põllumajanduslikus esmatootmises loodusõnnetustega sarnastest ebasoodsatest ilmastikutingimustest ja muudest kahjusid põhjustavatest ilmastikutingimustest tingitud majanduskahjude ennetamine;

kindlustatavate riskide kindlustamislepingu sõlmimise soodustamine põllumajanduses;

ulatusliku riskikindlustusega ettevõtjate majandusliku stabiilsuse suurendamine;

põllumajandusliku tootmise säilitamine Burgenlandi liidumaal.

Asjaomane sektor/asjaomased sektorid: Põllumajanduslik aiandus (A 01.12)

Abi andva ametiasutuse nimi ja aadress:

Amt der Burgenländischen Landesregierung Abteilung 4a- Agrar- und Veterinärwesen Europaplatz 1 7000 Eisenstadt ÖSTERREICH

Veebileht: http://www.burgenland.at/media/file/1398_Richtlinie_Sturmschaeden.pdf

Muu teave: Kõnealune abikava on ette nähtud komisjoni määruse (EÜ) nr 1857/2006 artikliga 12 ja täidab täielikult selles esitatud nõudmised. Eelkõige ei kujutada abi endast tõket kindlustusteenuste siseturu toimimisele. Abi andev ametiasutus tagab, et abi ei piirdu üheainsa kindlustusseltsi või kindlustuskontserni pakutava kindlustusega ning et selle tingimuseks ei ole toetusetaotleja kindlustuslepingu sõlmimine Austrias asuva kindlustusseltsiga.

Abi nr: XA 12/10

Liikmesriik: Prantsusmaa

Piirkond: Champagne-Ardenne

Abikava nimetus või üksikabi saava ettevõtja nimi:

Aides de la Région Champagne-Ardenne à des actions collectives de développement de la génétique ovine (aides à l’adhésion au contrôle de performances, soutiens à l’évaluation des agnelles et à l’évaluation des béliers)

Õiguslik alus:

— article L 1511-2 du Code général des collectivités territoriales,

— contrat de filière ovine Champagne-Ardenne 2009-2011, signé le 17 juin 2009 entre la profession agricole, l’Etat et la région Champagne-Ardenne,

— délibération du Conseil régional de Champagne-Ardenne des 14 et 15 décembre 2009

Abikavaga ettenähtud aastased kulud või ettevõtjale antava üksikabi üldsumma: 185 000 EUR (summa hinnanguline ülemmäär)

Abi suurim osatähtsus: 70 %

Piirkond rahastab nelja aasta jooksul jõudluskontrolli maksumust kuni 50 % ulatuses (abi ülemmäär liitumisaasta kohta on 800 EUR).

Piirkond rahastab utetallede hindamise maksumust kuni 70 % ulatuses lambakasvataja kohta summas 57 EUR valikaretusest tuleneva kvalifitseeritud utetalle kohta või 40 EUR jõudluskontrolliga aretusest tuleneva asendusutetalle kohta.

Piirkond rahastab jäärade hindamise maksumust kuni 70 % ulatuses lambakasvataja kohta summas kuni 105 EUR jäära kohta.

Rakendamise kuupäev: Abikava jõustub päeval, mil vabastustaotluse registreerimisnumber avaldatakse Euroopa Komisjoni põllumajanduse ja maaelu arendamise peadirektoraadi veebisaidil.

Abikava või üksiktoetuse kestus: kuni 31. detsembrini 2013.

Abi eesmärk: Käesolev abikava põhineb komisjoni 15. detsembri 2006. aasta määruse (EÜ) nr 1857/2006 (mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes) artiklitel 15 ja 16.

Lähtudes juunis 2009 põllumajandussektori, riigi ja piirkonna vahel allkirjastatud Champagne-Ardenne'i lambakasvatussektorit aastatel 2009–2011 hõlmava lepingu raames seatud eesmärkidest, soovib Champagne-Ardenne'i piirkond pakkude karja kvaliteedi parendamiseks ja sektori tegevuse jätkamiseks Champagne-Ardenne'i lambakasvatajatele piirkondlikku abi loomade geneetiliseks aretamiseks.

Geneetika on osa tehnilistest vahenditest lambakasvatuse konkurentsivõime ajakohastamiseks ja parendamiseks; see hõlmab põhikarja parendamisest lähtuvalt reproduktsiooni ja tallede saamise omadustest ning tarbijate ootustele vastava liha omadustest.

Abi võib taotleda iga lambakasvataja, kes allkirjastab geneetilise aretuse kohustust sisaldava lepingu ja kelle põllumajandusettevõte on VKE ühenduse õigusaktide tähenduses ega ole raskustes ettevõte ühenduse õigusaktide tähenduses, juhul kui lambakasvataja:

on kuni 65aastane (või on tegemist põllumajandusettevõttega, kelle sotsiaalsest kapitalist kuulub vähemalt 50 % kuni 65aastastele füüsilistele isikutele, kes on põllumajandusettevõtjatena loomahaiguste kindlustussüsteemi AMEXA liikmed);

omab vähemalt 50 toetuse nõuetele vastavat utetalle;

täidab kehtivaid tervishoiunõudeid;

tegutseb säästva põllumajanduse põhimõtete kohaselt.

Eesmärgid, mida soovitakse saavutada, on järgmised:

julgustada loomakasvatajaid liituma jõudluskontrolli süsteemiga, mis pakub neile jälgimisvõimalusi ja tehnilisi nõuandeid nende aretustegevuse parendamiseks.

Süsteem võimaldab hinnata karja jõudlust, osaleda ühises geneetilise aretuse programmis ja saada sertifitseeritud utetallesid.

Jõudluskontrolliga liitunud lambakasvatajate arvu suurenemine aitaks kaasa ka geneetika arengule, kuna valik reproduktsioonkarja tasandil muutuks laiemaks.

Lambakasvataja võtaks kohustuse liituda jõudluskontrolliga viieks aastaks (lambakasvatajatele mõeldud vorm „Elevage” (piima väärtus) või vorm „Complète” (piima väärtus + kasvuindeks)). Jõudluskontrolli asutus (Organisme de Contrôle de Performances) võtab kohustuse teostada lambakasvatajate kohta tehnilist ülevaadet koos tulemuse esitamisega;

parendada Champagne-Ardenne'i lambakasvatajate tegevust geneetilisel tasandil, ostes geneetiliselt paremaid utetallesid ja jäärasid (sertifitseeritud geneetilise väärtusega loomad).

Selleks et lambakasvatajad esitaksid geneetika valdkonnas rohkem taotlusi, õhutatakse neid kasutama geneetiliste saatedokumentidega varustatud sertifitseeritud aretusloomi.

Asjaomane sektor/asjaomased sektorid: Kõik lambakasvatussektorid (VKEd)

Abi andva ametiasutuse nimi ja aadress:

Région Champagne-Ardenne Hôtel de Région 5 rue de Jéricho 51037 Chalons en Champagne Cedex FRANCE

Veebileht: http://www.cr-champagne-ardenne.fr/getFile.aspx?FILEID=4066

Muu teave: —

Abi nr: XA 2/10

Liikmesriik: Sloveenia Vabariik

Piirkond: —

Abikava nimetus või üksikabi saava ettevõtja nimi:

Sofinanciranje zavarovalnih premij za zavarovanje kmetijske proizvodnje za leto 2010

Õiguslik alus:

Uredba o sofinanciranju zavarovalnih premij za zavarovanje kmetijske proizvodnje in ribištva za leto 2010.

Abikavaga ettenähtud aastased kulud või ettevõtjale antava üksikabi üldsumma: 12 344 855 EUR 2010. aastal

Abi suurim osatähtsus: 50 % abikõlblikest kuludest

Rakendamise kuupäev: Alates abikava vabastustaotluse registreerimisnumbri avaldamisest Euroopa Komisjoni põllumajanduse ja maaelu arengu peadirektoraadi veebilehel.

Abikava või üksikabi kestus: Kuni 31. detsembrini 2010.

Abi eesmärk: Abi väikestele ja keskmise suurusega ettevõtetele.

Abi kohaldatakse kooskõlas komisjoni määruse (EÜ) nr 1857/2006 artikliga 12. Abikõlblikud on sellised kindlustusmaksed, mille puhul on poliisis kindlaks määratud, et kindlustuskate hõlmab kahjusid, mille on põhjustanud ebasoodsad ilmastikutingimused (rahe, tulekahju, äike, kevadkülm, külm, üleujutused ja tormid), või loomahaigustest tulenevaid kahjusid.

Asjaomane sektor/asjaomased sektorid: Põllumajandus

Abi andva ametiasutuse nimi ja aadress:

Republika Slovenija Ministrstvo za kmetijstvo, gozdarstvo in prehrano Dunajska 22 SI-1000 Ljubljana SLOVENIJA

Veebileht: http://www.pisrs.si/predpis.aspx?p_rD=r03&p_predpis=URED5123

Muu teave: Kindlustusmaksetele tehtavatest kulutustest teatava osa katmise eesmärk on julgustada põllumajandustootjaid ennast kindlustama oma toodangut ebasoodsate ilmastikutingimuste ja loomahaiguste tõttu tekkivate võimalike kahjude vastu, võttes samal ajal endale vastutuse riski vähendamise eest taime- ja loomakasvatuse valdkonnas.